Mútnik (Liptovský Mikuláš)

Mútnik je osada na území mesta Liptovský Mikuláš. Leží v severnej časti mesta na katastrálnom území Liptovská Ondrašová. 

Rozkladá sa severne od miestnej železničnej stanice, na úpätí vrchu Červienec (658 m n. m.), pri ceste III/018128 z Liptovského Mikuláša do obce Trstené (ulica Pod stráňami), ktorá sa tu križuje s miestnou komunikáciou do Liptovskej Ondrašovej (Tehelná ulica). Nachádzajú sa tu kasárne, záhradkárska osada, chaty a jazdecký areál. V súčasnosti sa v tejto lokalite pripravuje rozsiahla obytná výstavba. Osadou preteká rovnomenný potok.

Kategória:Liptovský Mikuláš
Kategória:Osady na Slovensku